CELEX: 22004D0183
Language: hu
Date: 2004-12-16 00:00:00
Title: Az EGT-Vegyesbizottság 183/2004 határozata (2004. december 16.) az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

26.5.2005   
            
            
               HU
            
            
               Az Európai Unió Hivatalos Lapja
            
            
               L 133/48
            
         
      AZ EGT-VEGYESBIZOTTSÁG
   
   183/2004 határozata
   (2004. december 16.)
   az EGT-megállapodáshoz csatolt, egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét az EGT-Vegyesbizottság 2004. augusztus 6-i 115/2004 határozata (1) módosította.
            
         
               (2)
            
            
               Helyénvaló a megállapodás Szerződő Felei együttműködésének kiterjesztése az ifjúságpolitika terén európai szintű tevékenységet folytató szervezeteket támogató közösségi cselekvési program létrehozásáról szóló, 2004. április 21-i 790/2004/EK európai parlamenti és tanácsi határozat (2) felvételével.
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy a kibővített együttműködés 2005. január 1-i kezdettel lehetővé váljon,
            
         A KÖVETKEZŐKÉPPEN HATÁROZOTT:
    1 cikk
   A megállapodás 31. jegyzőkönyvének 4. cikke a következőképpen módosul:
   
               1.
            
            
               A cikk a (2j) bekezdés után a következő bekezdéssel egészül ki:
               
                           „(2k)
                        
                        
                           Az EFTA-államok 2005. január 1-jétől részt vesznek a következő programban:
                           
                                       —
                                    
                                    
                                       
                                          32004 D 0790: Az Európai Parlament és a Tanács 2004. április 21-i 790/2004/EK határozata ifjúságpolitika terén európai szintű tevékenységet folytató szervezeteket támogató közösségi cselekvési program létrehozásáról (HL L 138., 2004.4.30., 24. o.).”
                                    
                                 
                     
         
               2.
            
            
               A (3) bekezdés szövege helyébe a következő lép:
               „Az EFTA-államok a megállapodás 82. cikk (1) bekezdése a. pontjával összhangban pénzügyi hozzájárulást nyújtanak az (1), (2), (2a), (2b), (2c), (2d), (2e), (2f), (2g), (2h), (2i), (2j) és (2k) bekezdésben említett programokhoz és fellépésekhez.”
            
         2 cikk
   A határozat a megállapodás 103. cikkének (1) bekezdése (3) értelmében az EGT-Vegyesbizottsághoz beérkezett utolsó értesítést követő napon lép hatályba.
   Ezt a határozatot 2005. január 1-jétől kell alkalmazni.
   3 cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében ki kell hirdetni.
   
      Kelt Brüsszelben, 2004. december 16-án.
      
         
            Az EGT-Vegyesbizottság részéről
         
         
            Az elnök
         
         Kjartan JÓHANNSSON
         
      
   
   
      (1)  HL L 64., 2005.3.10., 1. o.
   
   
      (2)  HL L 138., 2004.4.30., 24. o.
   
   
      (3)  Alkotmányos követelmények nincsenek megjelölve.